stanford-oval/wikipedia huggingface dataset:
Johannes Dale-Skjevdal

| Johannes Dale-Skjevdal |
| --- | --- |

Henkilötiedot
Syntynyt: 23. toukokuuta 1997 (ikä 27) Lørenskog, Norja
Uran tiedot
Seura:  Fet SSK
Laji:  ampumahiihto
Maailmancup
Kaudet:  2018–
Voitot:  3
Palkintokorokkeella:  14
 Tietolaatikko päivitetty 18.3.2024 
| Mitalit> Maa:  Norja.Miesten ampumahiihto.MM-kilpailut  | Mitalit> Maa:  Norja.Miesten ampumahiihto.MM-kilpailut  | Mitalit> Maa:  Norja.Miesten ampumahiihto.MM-kilpailut  | Maa:  Norja> Miesten ampumahiihto. |
| --- | --- | --- | --- |
|  Hopeaa | Anterselva 2020 | viesti |  |
|  Hopeaa | Pokljuka 2021 | yhteislähtö |  |
|  Pronssia | Pokljuka 2021 | normaalimatka |  |
| NMM-kilpailut  | NMM-kilpailut  | NMM-kilpailut  |  |
|  Hopeaa | Osrblie 2017 | viesti |  |
|  Hopeaa | Otepää 2018 | viesti |  |
|  Pronssia | Otepää 2018 | takaa-ajo |  |
Johannes Dale-Skjevdal (o.s. Dale, s. 23. toukokuuta 1997 Lørenskog) on norjalainen ampumahiihtäjä. Dale-Skjevdal edustaa seuratasolla Fet SSK:ta.
Ura

Johannes Dale-Skjevdal on saavuttanut nuorten maailmanmestaruuskilpailuissa kaksi hopeaa ja yhden pronssin vuosina 2017–2018. Anterselvan MM-kilpailuissa 2020 hän hiihti toisen osuuden norjan hopeaa saaneessa viestijoukkueessa. Yhteislähdössä hän oli kahdeksas ja normaalimatkalla yhdeksäs. Pokljukan MM-kilpailuissa 2021 hän saavutti hopeaa yhteislähdössä ja pronssia normaalimatkalla sekä sijoittui pikakilpailussa neljänneksi ja takaa-ajossa 11:nneksi. Oberhofin MM-kilpailuissa 2023 hän sijoittui pikakilpailussa neljänneksi, takaa-ajossa seitsemänneksi ja yhteislähdössä 11:nneksi. Nové Měston MM-kilpailuissa 2024 hän oli takaa-ajossa neljäs ja pikakilpailussa seitsemäs.
Kaudella 2018–2019 Dale-Skjevdal debytoi IBU-Cupissa voittaen sekä Val Ridannan pikakilpailun että takaa-ajon. Tämän seurauksena hän pääsi nopeasti debytoimaan myös maailmancupissa. Hänet valittiin Norjan joukkueeseen Nové Měston maailmancupin kilpailuihin joulukuussa 2018. Siellä hän sijoittui 15:nneksi pikakilpailussa ja 28:nneksi takaa-ajossa. Tämän jälkeen Dale-Skjevdal palasi loppukaudeksi IBU-Cupiin lukuun ottamatta Pohjois-Amerikan maailmancupin kilpailuita helmikuussa 2019, joissa hän saavutti sijat 70, 10 ja 11 ja kauden päätösviikonloppua Holmenkollenilla, jossa hän sijoittui 63:nneksi pikakilpailussa. Dale-Skjevdal voitti IBU-Cupissa kaudella 2018–2019 yhteensä kolme kilpailua ja sijoittui kokonaiskilpailussa sijalle viisi.
Kaudella 2019–2020 Dale-Skjevdal saavutti uransa siihen mennessä parhaan maailmancupin sijoituksen sijoittumalla 7:nneksi kauden avanneessa pikakilpailussa Östersundissa. Oberhofin yhteislähdössä hän oli samalla kaudella neljäs. Maailmancupin kokonaiskilpailussa hän sijoittui yhdeksänneksi ja yhteislähtöcupissa neljänneksi.
Joulukuussa 2020 Dale-Skjevdal saavutti ensimmäisen maailmancupin osakilpailuvoittonsa voittamalla Hochfilzenin pikakilpailun. Sitä seuranneessa takaa-ajokilpailussa hän oli kolmas. Viikkoa myöhemmin hän sijoittui Hochfilzenin toisessa pikakilpailussa toiseksi. Dale-Skjevdal sijoittui toiseksi Oberhofin ensimmäisessä takaa-ajokilpailussa. Hän oli viides sekä maailmancupin kokonaiskilpailussa että pikakilpailucupissa.
Kaudella 2022–2023 hän voitti Le Grand-Bornardin yhteislähdön. ÖStersundin yhteislähtökilpailussa hän oli toinen. Hän sijoittui maailmancupin kokonaiskilpailussa seitsemänneksi ja yhteislähtöcupissa neljänneksi.
Kaudella 2023–2024 hän oli toinen Hochfilzenin takaa-ajossa. Hän oli toinen Lenzerheiden yhteislähtökilpailussa. Hän oli kolmas Oberhofin takaa-ajossa. Hän voitti Ruhpoldingin takaa-ajon. Hän sijoittui Anterselvan yhteislähdössä toiseksi. Hän sijoittui toiseksi Canmoren yhteislähdössä. Hän oli kolmas maailmancupin kokonaiskilpailussa sekä toinen takaa-ajo- ja yhteislähtöcupeissa.
Johannes Dale otti yhdistelmänimen Dale-Skjevdal käyttöön avioiduttuaan Kristina Skjevdalin kanssa kesällä 2023.
Juha-Pekka Raeste

Juha-Pekka Raeste
Juha-Pekka Raeste (s. 4. tammikuuta 1962) on suomalainen toimittaja, joka on näkyvimmin toiminut Helsingin Sanomien Nyt-liitteen perustajana ja ensimmäisenä esimiehenä 1995–2000 sekä Taloussanomien päätoimittajana marraskuusta 2007 toukokuuhun 2009. Hän on tunnettu myös Yle TV2:n Tuomio-ajankohtaisohjelman puolustusasianajajana.
Kesäkuusta 2009 alkaen Raeste on toiminut Helsingin Sanomien politiikan toimittajana. Sittemmin työn paino on keskittynyt vahvasti talouteen.
Raesteen ja Otso Kauton käsikirjoittama ja Kauton ohjaama, Molièren Saituriin perustuva näytelmä sai ensi-iltansa lokakuun 18. päivänä 2023 Tampereen työväen teatterin (TTT) suurella näyttämöllä. Hanke sai alkunsa, kun TTT:n teatterinjohtaja Kautto näki Raesteen esiintyvän HS:n Musta laatikko -teatteriesityksessä TTT:n lavalla kertomassa teknologiayhtiö Amazonista.
Raeste kirjoitti 1980-luvun lopulla pakinoita Ylioppilaslehteen ja Helsingin Sanomien Kuukausiliitteeseen nimimerkillä Musta pää Pekka Nurmisen kanssa. Ennen Taloussanomien päätoimittajuutta hän oli Helsingin Sanomien taloustoimittaja. Koulutukseltaan Raeste on oikeustieteen kandidaatti Helsingin yliopistosta. Hän valmistui ylioppilaaksi Helsingin Suomalaisesta Yhteiskoulusta.
Jyrki Levonen

| Jyrki Levonen> Henkilötiedot |
| --- | --- |
Syntynyt: 31. maaliskuuta 1958 (ikä 66) Pori, Suomi
Kansalaisuus:   Suomi
Jääkiekkoilija
Pelipaikka:  hyökkääjä
Pelaajaura
Pääsarjaura:  1976–1979
Seurat:  Ässät
Jyrki Levonen (s. 31. maaliskuuta 1958 Pori) on entinen SM-liigakiekkoilija. Nykyisin hän on Luvata Pori Oy:n pääluottamusmies ja SDP:n edustaja Porin kaupunginvaltuustossa, jossa hän on ollut vuodesta 2005 alkaen.  Vuoden 2021 kunnallisvaaleista alkaen hän on ollut Porin kaupunginvaltuuston ensimmäinen varapuheenjohtaja.
Hän pelasi liigaurallaan yhteensä 48 runkosarjan ottelua ja yhden ottelun pudotuspeleissä tekemättä niissä pistettäkään ja otti ainoastaan kaksi minuuttia jäähyjä. Hän edusti liigassa ainoastaan Porin Ässiä. Hän pelasi kaudella 1977–78 riittävästi otteluja saadakseen kultamitalin Ässien voittaessa mestaruuden.
Ässien jälkeen Levonen pelasi kolme kautta divarissa FoPS:n riveissä. Vuosina 1982–1984 Levonen pelasi Hämeenlinnan Tiikerien joukkueessa II divisioonaa ja palasi sen jälkeen I-divisioonaan HPK:n riveissä. Yhteensä neljän Hämeenlinnassa pelaamansa kauden jälkeen Levonen siirtyi Imatran Ketterän I-divisioonajoukkueeseen ja sieltä yhden kauden jälkeen Hyvinkään Ahmoihin pelaamaan II-divisioonaa. Levonen lopetti uransa kolmen Hyvinkäällä pelatun kauden jälkeen. Viimeisellä kaudellaan hän teki 34 ottelussa 51 pistettä. Joukkueessa pelasi tuona kautena myös hänen sittemmin erotuomarina tunnettu veljensä Jari.
Joe Nieuwendyk

| Joe Nieuwendyk |
| --- | --- |

Henkilötiedot
Syntynyt: 10. syyskuuta 1966 (ikä 58) Oshawa, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  88 kg
Pelaajaura
Pääsarjaura:  1986–2006
Seurat:  Calgary Flames Dallas Stars New Jersey Devils Toronto Maple Leafs Florida Panthers
NHL-varaus:  27. varaus, 1985 Calgary Flames
Hockey Hall of Fame
 2011 
Joseph ”Joe” Nieuwendyk (s. 10. syyskuuta 1966 Oshawa, Ontario) on kanadalainen entinen ammattilaisjääkiekkoilija, pelipaikaltaan keskushyökkääjä. Toukokuusta 2009 huhtikuuhun 2013 hän toimi aiemmin pelaajana edustamansa NHL-seura Dallas Starsin toimitusjohtajana.
Pelaajaura > Ennen ammattilaisuraa

Ennen uraansa NHL:ssä Nieuwendyk kävi yhdysvaltalaista Cornellin yliopistoa ja pelasi kolme kautta, vuodet 1984–1987, yliopiston jääkiekkojoukkueessa. Hän oli kahdella jälkimmäisellä yliopistokaudellaan joukkueensa tehokkain pistemies. Calgary Flames varasi hänet NHL:ään numerolla 27 varaustilaisuuden 1985 toisella kierroksella.
Pelaajaura > Maajoukkue

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Salt Lake City 2002 | jääkiekko |  |
Nieuwendyk pelasi urallaan myös Kanadan jääkiekkomaajoukkueessa. Vuonna 2002 hän oli voittamassa joukkueessa kultaa Salt Lake Cityn olympialaisten jääkiekkoturnauksessa, jossa hän teki kaksi tehopistettä, maalin ja syöttöpisteen, kuudessa ottelussa. Hän pelasi myös Naganon olympialaisten jääkiekkoturnauksessa vuonna 1998.
Patrick Lancereau

| Mitalit> Maa:   Ranska.Miesten ratamelonta.Välimeren kilpailut  | Mitalit> Maa:   Ranska.Miesten ratamelonta.Välimeren kilpailut  | Mitalit> Maa:   Ranska.Miesten ratamelonta.Välimeren kilpailut  | Maa:   Ranska> Miesten ratamelonta. |
| --- | --- | --- | --- |
|  Pronssia | Languedoc-Roussillon 1993 | K-2, 1 000 m |  |
Patrick Lancereau (s. 18. heinäkuuta 1966 Tours, Indre-et-Loire) on ranskalainen ratameloja.
Lancereau edusti Ranskaa Barcelonan kesäolympialaisissa 1992 ja Atlantan kesäolympialaisissa 1996. Barcelonassa 1992 Ranska karsiutui 1 000 metrin kajakkinelosessa välierissä. Joukkueeseen kuuluivat Lancereaun lisäksi Pierre Lubac, Jean-François Briand ja Sébastien Mayer. Atlantassa 1996 Lancereau sijoittui 1 000 metrin kajakkikaksikossa viidenneksi parinaan Pierre Lubac. Välimeren kilpailuissa Lancereau saavutti yhden pronssimitalin Languedoc-Roussillonissa 1993.
Lancereau on pituudeltaan 176-senttimetrinen ja painaa 75 kilogrammaa.
Juice (kirja)

| Juice |
| --- | --- |

Kirjailija:  Santtu Luoto ja Mikko Montonen
Kansitaiteilija:  Niko Manikas
Kieli:  suomi
Kustantaja:  Minerva
Julkaistu:  2007
Ulkoasu:  sidottu
Sivumäärä:  208
ISBN:  978-952-492-088-9
Löydä lisää kirjojaKirjallisuuden teemasivulta
Juice on Santtu Luodon ja Mikko Montosen kirjoittama kirja muusikko Juice Leskisestä. Teoksen julkaisi Minerva vuonna 2007. Kirjassa on myös muusikkotoveri Mikko Alatalon muistokirjoitus Leskisestä ja laaja diskografia.
Aiheesta muualla

Kimmo Rantanen: Rillumareista rockiin (Arkistoitu – Internet Archive). Turun sanomat 10.11.2007.
Jukka Maarianvaara

| Jukka Maarianvaara> Henkilötiedot |
| --- | --- |
Kansalaisuus:  suomalainen
Ammatti:  juristi
Titteli:  edunvalvontajohtaja
Muut tiedot
Järjestö:  Jyty
Jukka Maarianvaara (s. 1974) on suomalainen juristi. Vuosina 2017–2022 hän toimi tasa-arvovaltuutettuna. Nykyään hän on ammattiliitto Jytyn edunvalvontajohtaja.
Koulutukseltaan hän on oikeustieteen kandidaatti ja varatuomari.
Ura

Maarianvaara työskenteli uransa alussa muun muassa Turvatekniikan keskuksessa ja Opetusalan Ammattijärjestö OAJ:ssä. Vuodesta 2003 lähtien hän toimi terveys- ja sosiaalialan ammattijärjestö Tehyssä, ensin lakimiehenä ja neuvottelupäällikkönä ja vuodesta 2009 lähtien edunvalvontajajohtajana.
Huhtikuussa 2017 hän aloitti viisivuotisen toimintakautensa tasa-arvovaltuutettuna. Hänen tehtäviinsä kuului tasa-arvon edistäminen ja syrjinnän estäminen. Alkuvuonna 2022 hänet valittiin tehtävään toiselle viisivuotiskaudelle. Hän jätti tehtävän siirtyessään alkuvuonna 2023 ammattiliitto Jytyn edunvalvontajohtajaksi.
Aiheesta muualla

Maarianvaaran LinkedIn-profiili
Maarianvaara Ykkösaamun vieraana 19.3.2021
Patrick Kühl

| Mitalit | Mitalit | Mitalit |  |
| --- | --- | --- | --- |
|  Patrick Kühl |  Patrick Kühl |  Patrick Kühl |  |
Miesten uinti
Maa:   Itä-Saksa
|  Olympialaiset  |  Olympialaiset  |  Olympialaiset  |  |
|  Hopeaa | Soul 1988 | 200 metrin sekauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Hopeaa | Bonn 1989 | 400 metrin sekauinti |  |
|  Pronssia | Strasbourg 1987 | 400 metrin sekauinti |  |
Maa:   Saksa
|  Hopeaa | Ateena 1991 | 400 metrin sekauinti |  |
Patrick Kühl (26. maaliskuuta 1968) on entinen saksalainen uimari, joka voitti olympiahopeaa 200 metrin sekauinnista Soulista 1988, Itä-Saksan väreissä. Hän voitti uransa aikana myös kolme EM-mitalia 400 metrin sekauinnista, joista yhden Saksojen yhdistymisen jälkeen.
Jorge Enríquez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jorge Enríquez García
Syntymäaika: 8. tammikuuta 1991
Syntymäpaikka: Mexicali, Meksiko
Pelipaikka: puolustava keskikenttäpelaaja
Pituus: 187 cm
Lempinimi: Chaton
Seura
Seura:  CD Guadalajara
Pelinumero: 14
Seurat
| Vuodet | Seura | O | (M) |
| 2009– |  CD Guadalajara | 92 | (3) |
Maajoukkue
| 2011 |  Meksiko U20 | 12 | (1) |
| 2011– |  Meksiko | 8 | (0) |
 Seurajoukkueuran tilastot kattavat vain kansalliset sarjat, päivitetty 31. tammikuuta 2015.  Maajoukkueuran tilastot päivitetty 31. tammikuuta 2015.
| Mitalit> Maa:  Meksiko.Miesten jalkapallo.Pan-Amerikan kisat  | Mitalit> Maa:  Meksiko.Miesten jalkapallo.Pan-Amerikan kisat  | Mitalit> Maa:  Meksiko.Miesten jalkapallo.Pan-Amerikan kisat  | Maa:  Meksiko> Miesten jalkapallo. |
| --- | --- | --- | --- |
|  Kultaa | Meksiko 2011 |  |  |
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 |  |  |
Jorge ”Chaton” Enríquez García (s. 8. tammikuuta 1991 Mexicali) on meksikolainen jalkapalloilija ja olympiavoittaja, joka edustaa kotimaansa pääsarjassa pelaavaa CD Guadalajaraa. Vasenjalkainen Enríquez on pelipaikaltaan puolustava keskikenttäpelaaja. Hän on pelannut myös Meksikon jalkapallomaajoukkueessa.
Seurajoukkueura

Enríquez on edustanut koko uransa CD Guadalajaraa. Hän debytoi seuran paidassa toukokuussa 2010 Monarcas Moreliaa vastaan Liguilla Clausuran puolivälieräottelussa. Tuossa ottelussa hän onnistui myös maalinteossa. Guadalajaran paidassa Enríquez on pelannut myös Copa Libertadoresissa ja CONCACAF Champions Leaguessa.
Maajoukkueura

Enríquez pelasi vuonna 2011 Meksikon alle 20-vuotiaiden jalkapallomaajoukkueessa 12 ottelua, joissa hän onnistui kerran maalinteossa. Vuonna 2011 hän voitti alle 20-vuotiaiden kanssa maanosan mestaruuden, kultaa Pan-Amerikan kisoissa ja sijoittui pronssille maailmanmestaruuskilpailuissa Kolumbiassa. MM-kilpailuissa Enríquez valittiin kilpailuiden kolmanneksi parhaimmaksi pelaajaksi eli hänet palkittiin Bronze Ballilla. Hän onnistui kisoissa kerran maalinteossa.
Enríquez kuului Meksikon joukkueeseen myös vuoden 2012 kesäolympialaisissa Lontoossa. Hän teki turnauksessa yhden maalin ja oli tärkeä pelaaja, kun Meksiko saavutti olympiakultaa kaadettuaan finaalissa Brasilian 2-1.
Meksikon jalkapallomaajoukkueessa Enríquez debytoi jo vuonna 2011. Hän on pelannut maajoukkueessa kahdeksan ottelua viimeistelemättä maalia.
Muuta

Vuoden 2015 alussa Enríquez nousi otsikoihin, sillä hän oli julkaissut eroottisen kuvan internetiin itsestään ja tyttöystävästään. Hänellä on uskottu olevan aiemmin myös suhde erääseen playboy-malliin.
Käännös suomeksi
Pallas (taidekoulu)

Pallas oli Tartossa toiminut taideoppilaitos, jonka taideyhdistys Pallas perusti. Se muuttui 1924 taidekorkeakouluksi ja oli Viron ensimmäinen korkeampaa taideopetusta antanut oppilaitos. Koulun toiminta päättyi 1940 Viron miehitykseen. Se on ollut Viron merkittävin taideopetusta antava oppilaitos, ja sen vaikutus säilyi neuvostoaikanakin.
Patrick Konchellah

Patrick Konchellah (20. huhtikuuta 1968 – 29. marraskuuta 2009) oli kenialainen keskimatkan juoksija.
Konchellah voitti 800 metrin kilpailun vuoden 1994 Kansainyhteisön kisoissa. Vuoden 1997 Ateenan MM-kilpailuissa hän sijoittui neljänneksi ajalla 1.44,26. Hän hävisi pronssimitalisti Rich Kenahille yhden sekunnin sadasosan. Vuonna 2000 hän voitti Kenian olympiakarsinnat ja tuli valituksi Sydneyn olympialaisiin. Hän kuitenkin sairastui, ja Sydneyssä hänen tilallaan kilpaili William Yiampoy.
Konchellahin ennätys 800 metrillä on 1.42,98.
Myös Patrick Konchellahin veli Billy Konchellah ja poika Felix Konchellah ovat kilpailleet 800 metrillä. Felix jatkaa aktiiviuraansa edelleen.
Konchellah kuoli 41-vuotiaana vatsasyöpään  sairaalassa Bometissa Keniassa
Jussi Förbom

Jussi Förbom (vas.) ja Kimmo Wilska.
Jussi Förbom (s. 24. huhtikuuta 1972 Helsinki) on suomalainen vapaa toimittaja. Hän on koulutukseltaan filosofian maisteri.
Förbom toimi Amnesty Internationalin Suomen osaston johtokunnan puheenjohtajana vuosina 2008–2015 Hän on myös ollut Sadankomitean ja Rauhanliiton jäsenlehti PAXin päätoimittaja.
Vuonna 2009 Förbom veti YLE Radio 1:llä Oikeutta ihmisille! Suoraa puhetta tasavertaisuuden harhasta -keskusteluohjelmaa.
Teokset

Hallan vaara. Merkintöjä maahanmuuton puhetavoista.  Helsinki:  Like, 2010.  ISBN 978-952-01-0517-4.
Väki, valta ja virasto. Maahanmuuttovirasto ja suomalainen turvapaikkapolitiikka.  Helsinki:  Into, 2012.  ISBN 978-952-264-153-3.
Johannes Conrad

Johannes Conrad
Johannes Conrad (1839–1915) oli saksalainen taloustieteilijä ja Bruno Hildebrandin oppilas. Hän oli vuodesta 1872 professorina Hallen yliopistossa. Hän tutki erityisesti  maatalouteen liittyviä kysymyksiä. Hänen teoksiaan on muun muassa laaja taloustieteen oppikirja Grundriss zum Studium der politischen Oekonomie (1896–1900). Hän oli aikakauskirjan Jahrbücher für Nationalökonomie und Statistik ja teoksen Handwörterbucli der Staatswissen-schaften toimittajia. Teoksista on ilmestynyt suomeksi Grundriss zum Studium der politischen Oekonomie nimellä Kansantalouspolitiikka.
Perustellessaan tilapäisen viljatullin hyödyllisyyttä vuonna 1914 tullista käydyssä keskustelussa J. R. Danielson-Kalmari vetosi Conradiin, joka periaatteessa oli viljatullien vastustaja ja johon tullin vastustajatkin vetosivat. Conradin Kansantalouspolitiikan suomennos oli vastikään ilmestynyt.
Conrad syntyi Danzigissa (Itä-Preussi) preussilaiseen maanomistajasukuun. Hän opiskeli Berliinissä ja Jenassa, ja väitteli tohtoriksi vuonna 1864. Vuonna 1868 hän suoritti habilitaation Bruno Hildebrandin, jonka tyttären hän myöhemmin nai, ohjauksessa. Samana vuonna Conradista tuli Jenan yliopiston yksityisdozentti, ja vuonna 1870 hänet nimitettiin professoriksi. Vuonna 1872 Conrad siirtyi Hallen yliopistoon, korvaten Gustav Schmollerin, joka oli siirtynyt Strasbourgiin. Conrad pysyi Hallessa koko loppu-uransa ajan.
Suomennetut teokset

Alkuteos Grundriss zum Studium der politischen Oekonomie. Koko teos on Laura ja Leo Harmajan suomentama ja Suomen oloja esittävillä lisäyksillä täydentämä.
Kansantalouspolitiikka. Osa 1. 239 sivua, kuvitettu, taulukkoja. Porvoo : WSOY, 1911.
Kansantalouspolitiikka. Osa 2. S. 242–532, taulukkoja. Porvoo : WSOY, 1912
Kansantalouspolitiikka. Osa 3. S. 533–788, kuvitettu, taulukkoja. Porvoo: WSOY, 1912
Kansantalouspolitiikka. Osa 4. S. 789–1114, kuvitettu, taulukkoja. Porvoo: WSOY, 1913
Kansantalouspolitiikka. Osa 1–2. 532 sivua, taulukkoja. Porvoo: WSOY, 1913
Kansantalouspolitiikka. Osa 3–4. S. 533–1114, taulukkoja. Porvoo: WSOY, 1912
Aiheesta muualla

Kuvia tai muita tiedostoja aiheesta Johannes Conrad Wikimedia Commonsissa
Grundriss zum Studium der politischen Oekonomie, 1 Teil 2 Teil, 3 Teil, 4 Teil (Archive.org) (saksaksi)
Pallas (titaani)

Pallas (m.kreik. Παλλάς, Pallás) oli kreikkalaisessa mytologiassa titaani, joka liitettiin sodankäyntiin. Useimmiten hänen vanhemmikseen mainitaan Krios ja Eurybia, jotka saivat kolme poikaa; kaksi muuta olivat Astraios ja Perses. Vaimonsa Styksin kanssa hänellä oli lapset Zelos, Nike, Kratos ja Bia.
Homeerisissa hymneissä kerrotaan vaihtoehtoinen versio, jonka mukaan Pallas oli Megamedeksen poika ja Selenen isä. Pallas mainitaan myös Eoksen isänä.
JuiceRemuDave – Live!

| JuiceRemuDave – Live! Juice Leskinen, Remu Aaltonen & Dave Lindholm |
| --- | --- | --- |

Livealbumin tiedot
 Äänitetty : Nosturi, Helsinki, 16.3.2002
 Julkaistu: 24. syyskuuta 2008
 Tyylilaji: Suomirock
JuiceRemuDave – Live! on Juice Leskisen, Remu Aaltosen ja Dave Lindholmin live-albumi, joka sisältää heidän kiertueensa päätöskeikan Helsingin Nosturissa 16.3.2002. Se julkaistiin 24. syyskuuta 2008.
Kappaleet

| --- | --- |
 CD1 Rakastuneet – 2.27  Puhelinlasku on mun – 3.26  Puhtaat laivat – 2.06  Todistus – 2.55  Silti – 4.51  Et voi jättää – 2.42  Annan kitaran laulaa vaan – 2.14  Menneisyys – 5.13  Haaremin ruusu – 2.59  Välttelevä – 3.06  Viittä vaille kaksi – 1.46  Käärmeennahkatakki – 3.26  Buena sera – 4.35  Miks menit pois – 4.35  Hetken suosimaa – 2.40  Täysikuu – 3.35  Paholaisen masurkka – 3.10 :  CD2 Rock'n Roll'n Blues'n Jazz – 3.30  Mies joka rakastaa itseään – 2.47  Luonas kai olla saan – 2.28  Ottaa päähän – 5.22  Musta aurinko nousee – 4.48  Tule vastaan – 7.10  Näin ne soittavat pelimannit – 2.32  Voi jospa jostain – 3.02  Hurriganes Medley – 9.42
Patrick Konrad

| Patrick Konrad |
| --- | --- |
 Patrick Konrad vuonna 2015.
Henkilötiedot
Koko nimi:  Patrick Konrad
Syntynyt: 13. lokakuuta 1991 (ikä 32)
Kansalaisuus:   Itävalta
Pyöräilijä
Pituus:  180 cm
Paino:  65 kg
Joukkue:  Lidl-Trek
Laji:  maantie
Rooli:  ajaja
Ura
Ammattilaisjoukkue(et)
2010–2011 2012 2013 2014 2014  2015–2023 2024–:  Tyrol–Team Team Vorarlberg Etixx-iHNed Team Gourmetfein Simplon Wels Team NetApp–Endura (harjoittelija)  Bora-Argon 18 / Bora-Hansgrohe Lidl-Trek
Suurimmat voitot
 Ranskan ympäriajo, etappi   Maantieajon Itävallan-mestaruus 2019   Aika-ajon Itävallan-mestaruus 2021 
 Tiedot päivitetty: 2. tammikuuta 2024 
Aiheesta muualla
www.patrick-konrad.com
Patrick Konrad (s. 13. lokakuuta 1991 Mödling, Ala-Itävalta) on itävaltalainen maantiepyöräilijä.
Konrad aloitti ammattilaisuransa Tyrol–Teamissa, jota edusti vuodet 2010–2011. Seuraavan vuoden hän ajoi Team Vorarlbergissa, 2013 Etixx-iHNed-joukkueessa ja kauden 2014 alkupuolen Team Gourmetfein Simplon Wels -tallissa. Hän aloitti Team NetApp–Endurassa harjoittelijana syksyllä 2014. Seuraavina kahtena vuonna talli tunnettiin nimellä Bora-Argon 18 ja vuodesta 2017 lähtien Bora-Hansgrohe. Hän siirtyi Lidl-Trekiin 2024.
Konrad voitti 16. etapin Ranskan ympäriajossa 2021.
José María Pemán

| José María Pemán |
| --- | --- |
 José María Pemán
Henkilötiedot
Syntynyt: 1897 Cádiz, Espanja
Kuollut: 1981 (83–84 vuotta) Madrid, Espanja
Kansalaisuus:  Espanja
Ammatti:  kirjailija
Kirjailija
Äidinkieli: espanja
Tuotannon kieli: espanja
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
José María Pemán (1897 Cádiz, Espanja – 1981 Madrid, Espanja) oli espanjalainen kirjailija. Hän oli oikeustieteen tohtori ja toimi Espanjan akatemian johtajana 1938–1946.
Pemánin proosa on iloista, humoristista ja värikästä. Lyriikassaan hän hyödyntää Andalusian kansanperinnettä. Näytelmien aiheet ovat historiasta.
Aiheesta muualla

Kuvia tai muita tiedostoja aiheesta José María Pemán Wikimedia Commonsissa
Jyrki Lindström (koripalloilija)

| Jyrki Lindström> Henkilötiedot |
| --- | --- |
Koko nimi:  Jyrki Lindström
Syntynyt: 18. helmikuuta 1964 (ikä 60)
Kansalaisuus:   Suomi
Koripalloilija
Lempinimi:  Pihvi
Pelipaikka:  takamies
Pituus:  186 cm
Pelaajaura
Seurajoukkueet
1982–1986 1986–1989 1990–1991:   Kotkan Työväen Palloilijat  Pantterit  Kotkan Työväen Palloilijat
Jyrki Mikael Lindström (s. 18. helmikuuta 1964) on suomalainen aktiiviuransa päättänyt koripalloilija, nykyinen kilpapurjehtija ja urheilumanageri.
Lindström on naimisissa ja hänellä on neljä lasta.
Kotkan Työväen Palloilijoiden kasvatti Lindström edusti urallaan Suomen pääsarjassa kasvattajaseuransa lisäksi Panttereita. Hän saavutti viisi SM-mitalia ja kolme Suomen cupin voittoa. Lindström pelasi kymmenen A-nuorten ja 13 B-nuorten maaottelua.Hän oli Suomen kaikkien aikojen parhaaseen arvokisasijoitukseen(EM 4. 1981) yltäneen joukkueen kapteeni ja pelinrakentaja. KTP:n riveissä hän voitti kaikkina juniorivuosinaan SM-mitalin, yhteensä neljä kultaa ja neljä hopeaa.
Lindström on toiminut KTP-Basketin puheenjohtajana vuodesta 2008. Hänet valittiin kaudella 2013–2014 Korisliigan vuoden koripallojohtajaksi. Helmikuussa 2016 KTP-Basketilla ilmoitettiin olevan talousvaikeuksia ja Lindströmin rahoittaneen KTP:n toimintaa runsaasti omalla varallisuudellaan niin, että hän oli henkilökohtaisesti lähes varaton. Hänen on onnistunut nostaa sekä KTP-Basket, että omat firmansa jaloilleen.
Lindström on myös yksi kaikkien aikojen menestyksekkäimmistä suomalaisista H-venepurjehtijoista. Hän on voittanut Pohjois-Euroopan liigan ja joko mestaruuden tai ollut mitaleilla kaikkien Pohjoismaiden mestaruuskilpailuissa. Hänellä on viisitoista H-veneiden SM-kultaa tai luokkamestaruutta.
Hän on toiminut lähes kaksikymmentä vuotta Suomen H-veneliiton puheenjohtajana ja vuodesta 2011 kansainvälisen H-veneliiton IHA:n presidenttinä ja rahastonhoitajana.
Lindström toimii tällä hetkellä purjehtija Monika Mikkolan managerina.